તે પછી સ્થિતિ એવી થઈ કે વોક્કાલિગા લોકોએ તેમને કદાચ કદીય માફ નહી કર્યા હોય. 1956માં કર્ણાટક બની ગયું અને કોંગ્રેસને સત્તા પણ મળી, પરંતુ હનુમંથૈયાના હાથમાંથી સત્તા ગઈ. તેમની જગ્યાએ કોંગ્રેસે લિંગાયત નેતા એસ. નિજલિંગપ્પાને મુખ્ય પ્રધાન બનાવ્યા. વોક્કાલિગા લોકોની ચિંતા સાચી પડી હતી અને 38 વર્ષ સુધી કોઈ વોક્કાલિગા નેતા સીએમ બની શક્યો નહોતો. છેક 1994માં જનતા દળના નેતા તરીકે એચ. ડી. દેવે ગોવડા સીએમ બની શક્યા હતા.